OpenLLM-France/wikimedia huggingface dataset:
# Il·lustre

Il·lustre fou un antic títol i un tractament personal modern.

## El títol a l'època imperial

Constantí I el Gran en reorganitzar l'administració romana va dividir els principals magistrats en tres classes: els illustres (de primer rang), els specialties i els clarissimi.
Eren il·lustres els cònsols, els patricis, els prefectes del pretori, els prefectes de la ciutat, el praepositus sacri cubiculi, els magistri militum, el magister officiorum, el quaestor sacri palatii, el comes sacrarum largitionum, i el comes rerum privatarum. Entre els il·lustres els cònsols i patricis eren considerats més alts en rang que els altres.
Els títols sublimissimi, exccellentissimi i magnifici eren sinònims d'il·lustre.
Entre els seus privilegis estava que en cas d'acusació criminal havien de ser jutjats per l'emperador mateix o per una comissió imperial i que podien aparèixer a les corts per mitjà de procuradors.

## El tractament en temps moderns

Modernament, s'aplica a jutges (il·lustríssim) i notaris. El Col·legi de Notaris de Catalunya té tractament d'il·lustre.
Viccionari
# Spišská Stará Ves

Spišská Stará Ves és una ciutat d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1309.
# Jude

Jud o Jude és un nom o d'origen israelià (en hebreu:יהוד), el significat vol dir «un que és estimat per Déu», «un digne de lloança divina» o «confessor diví». No obstant això, altres fonts assenyalen que el significat significa «pertanyent a la tribu de Judà» o un Jueu, simplement. En aquest últim cas, assumeix la posició de nom / cognom, en general. No hi ha consens sobre l'existència d'una variant femenina, però alguns suggereixen que les formes seria acceptat Judi o Judy.

## Referències

* ↑ Judd - meaning of Judd name (anglès)
* ↑ Judd Surname Origin & Family History with Genealogy Resources at Ancestor Search (anglès)
* ↑ Judy - meaning of Judy name (anglès)
# Dugesia parasagitta

Dugesia parasagitta és una espècie de triclàdide dugèsid que habita l'aigua dolça de l'illa de Corfú, Grècia. Està estretament emparentada amb D. sagitta, espècie que també es troba a Corfú.

## Filogènia

L'anàlisi molecular més completa de Dugesia realitzada fins avui indica que D. parasagitta està estretament emparentada amb altres espècies gregues de la zona jònica.
| Dugesia | D. aethiopica D. sicula D. etrusca D. ilvana D. gonocephala D. benazzii D. hepta D. cretica D. elegans D. damoae D. effusa D. improvisa D. ariadnae D. arcadia D. malickyi D. aenigma D. sagitta D. parasagitta |

## Referències

* ↑ Sluys, Ronald; Solà, Eduard; Gritzalis, Konstantinos; Vila-Farré, Miquel; Mateos, Eduardo; Riutort, Marta «Integrative delineation of species of Mediterranean freshwater planarians (Platyhelminthes: Tricladida: Dugesiidae)» (en anglès). Zoological Journal of the Linnean Society, 169, 3, 2013, pàg. 523-247. DOI: 10.1111/zoj.12077.
* ↑ Solà, Eduard; Sluys, Ronald; Gritzalis, Konstantinos; Riutort, Marta «Fluvial basin history in the northeastern Mediterranean region underlies dispersal and speciation patterns in the genus Dugesia (Platyhelminthes, Tricladida, Dugesiidae)» (en anglès). Molecular Phylogenetics and Evolution, 66, 3, 2013, pàg. 877-888. DOI: 10.1016/j.ympev.2012.11.010.
Espècies de Dugesia :
# Los Barrios

Los Barrios és una localitat de la província de Cadis, Andalusia, Espanya.
La seva ubicació estratègica al costat de l'Estret de Gibraltar fa que estigués poblada des de la prehistòria. Els àrabs també la van tenir ocupada sent lloc de freqüents lluites frontereres. Durant els primers anys del cristianisme va pertànyer a la casa de Medina Sidonia i posteriorment (1502) va passar a ser propietat de la Corona, avui dia el seu terme municipal és un dels més extensos d'Espanya. En aquesta època es colonitzà la zona i es compaginaren activitats d'agricultura i pesca amb la construcció naval. En qualsevol cas no va ser fins que els britànics van ocupar Gibraltar, el 1704, quan va adquirir entitat pròpia, ja que alguns refugiats del Penyal s'hi van instal·lar. La seva màxima esplendor va coincidir amb el regnat de Carles III d'Espanya.

## Enllaços externs

* Ajuntament de Los Barrios
* Los Barrios Sistema d'Informació Multiterritorial d'Andalusia
* Web oficial del cb villa de los barrios Arxivat 2008-06-26 a Wayback Machine.
# Montpalau (Ribera d'Ondara)

Montpalau és un poble de 29 habitants pertanyent al municipi de Ribera d'Ondara (Segarra). Està situat a la part septentrional del terme municipal, al nord de Montlleó.
L'església de Sant Jaume de Montpalau fou reformada a l'època gòtica i també posteriorment. El poble conserva una part medieval i a la part baixa un carrer amb cases modernes.
Fou dels Oluja durant l'edat mitjana, i al segle XVII n'era senyor Ignasi de Vilalba i Meca d'Oluja, que també ho era de la Rabassa i Palamós.
El 1685 tenia 14 cases. A mitjans del segle xix es va integrar a l'antic municipi de Sant Antolí i Vilanova.

## Referències

* ↑ «Població Montpalau». Padró continu de població. Institut d'Estadística de Catalunya. [Consulta: 18 juliol 2019].
* ↑ «Montpalau». Consell Comarcal de la Segarra. Arxivat de l'original el 30 de juny 2019. [Consulta: 18 juliol 2019].
* ↑ «Montpalau (Ribera d'Ondara)». Gran Enciclopèdia Catalana. Barcelona: Grup Enciclopèdia Catalana.
* ↑ «Alteraciones de los municipios en los Censos de Población desde 1842». Instituto Nacional de Estadística. [Consulta: 18 juliol 2019].
# Motí de la Força Aèria de Bangladesh de 1977

El motí de la Força Aèria de Bangladesh de 1977 va ser un motí en Dhaka l'1 d'octubre de 1977 per part de membres de la Força Aèria de Bangladesh i del Cos de Transmissors de l'Exèrcit de Bangladesh.

## Context

Bangladesh estava sota un govern militar encapçalat pel president Ziaur Rahman, que havia arribat al poder mitjançant un cop d'estat. El govern de Bangladesh estava concentrat amb el segrest del vol 472 de Japan Airlines i l'intercanvi d'ostatges per un rescat. L'Exèrcit Roig Japonès havia segrestat l'avió i l'havia fet aterrar en l'aeroport de Tejgaon, en Dhaka. Els segrestadors van ser advertits del motí i se'ls va dir que adoptessin una posició defensiva si veien que personal armat es dirigia a l'avió per la torre de control aeri.
El cop d'estat estava previst per al 27 de setembre de 1977, durant el discurs de Ziaur davant el personal de la Força Aèria el Dia de la Força Aèria, però la cerimònia es va cancel·lar a causa del segrest d'un avió japonès.

## Fets

La revolta va ser duta a terme per soldats de menor rang del Batalló de Senyals de l'Exèrcit de Bangladesh i de la Força Aèria de Bangladesh. Va ser dirigida pel sergent Afsar de la Força Aèria de Bangladesh, que estava influenciat per la ideologia socialista del Jatiya Samajtantrik Dal. Els amotinats van matar a 11 oficials en l'aeroport de Tejgaon. Deu soldats de l'exèrcit van ser assassinats. Els amotinats van prendre breument l'emissora de ràdio de Dhaka i van atacar la residència del president Ziaur Rahman. Després que el govern sufoqués el motí, centenars de membres de la Força Aèria van ser detinguts. Van ser ràpidament condemnats en tribunals militars. Alguns van ser condemnats a presó, però la majoria van ser executats en la Presó Central de Dhaka. El govern del president Zia va anunciar oficialment l'execució de 561 membres de l'Exèrcit de l'Aire a la forca.

## Referències

* ↑ «Bangladesh Says It Has Put Down An Armed Coup». The New York Times, 02-10-1977 [Consulta: 14 desembre 2016].
* 1 2 «Tales of critical times». The Daily Star, 15-07-2013 [Consulta: 14 desembre 2016].
* ↑ Masters, Edward E. «Hijacking and Internal Security in Dacca». WikiLeaks, 02-10-1977. [Consulta: 14 desembre 2016].
* ↑ «Bangladesh says 561 military men hanged after 1977 coup attempt» (en anglès). [Consulta: 30 novembre 2021].
* ↑ Masters, Edward E. «Bangladesh Mutiny». WikiLeaks, 04-10-1977. [Consulta: 14 desembre 2016].
* ↑ «Clandestine killings in the Bangladesh Army». The Daily Observer [Consulta: 14 desembre 2016]. Arxivat 20 de desembre 2016 a Wayback Machine.
* 1 2 «A dictator and his victims». The Daily Star, 22-01-2011 [Consulta: 14 desembre 2016].
* ↑ Islam, N.. Governance for Development: Political and Administrative Reforms in Bangladesh. Springer, 2016, p. 39. ISBN 978-1-137-54254-0.
* ↑ «Bangladesh says 561 military men hanged after 1977 coup attempt». UPI [Consulta: 14 desembre 2016].
* ↑ Rahman, Syedur. Historical Dictionary of Bangladesh. Scarecrow Press, 2010, p. 55. ISBN 978-0-8108-7453-4.
# Moviment Cívic d’Espanya i Catalans

Moviment Cívic d'Espanya i Catalans és una associació sense ànim de lucre establerta a Barcelona el 2012. El seu objectiu és organitzar assemblees, actes, conferències i debats que promoguin la unitat d'Espanya. Va sorgir com a reacció al procés independentista català, per promoure els beneficis de la unitat d'Espanya. El seu primer president fou Manuel Parra. Poc després de constituir-se, van organitzar a Barcelona una concentració a la Plaça Catalunya el 12 d'octubre de 2012 que va aplegar unes 6.000 persones. Es tracta de la primera gran manifestació espanyolista organitzada a Barcelona, en reacció a la Manifestació independentista de la Diada de 2012. Mesos després, el dia de la constitució, van convocar una nova manifestació que va aplegar 7.000 persones, segons la Guàrdia Urbana de Barcelona.

## Presidents

* Manuel Parra (2012-2014)
* Eduardo García González (2014-)

## Referències

* ↑ ««Dona-li la volta», la nova campanya a favor de la unitat d'Espanya». NacióDigital.
* ↑ «"Espanya som tots": unes 7.000 persones, segons la Guàrdia Urbana, es manifesten a Barcelona en defensa de la Constitució espanyola». Ara.cat.
* 1 2 Borràs, Jordi. Desmuntant Societat Civil Catalana. Barcelona: Saldonar, 2015. ISBN 9788494289675.
# Nallur

«Nallur» té aquests significats:
* Nallur (Jaffna), suburbi de Jaffna (Sri Lanka), antiga capital del regne de Jaffna
* Nallur (Telangana), població del mandal de Balkonda, districte de Nizamabad, a Telangana, Índia
* Nallur, Kanyakumari, població al districte de Kanniyakumari de Tamil Nadu, Índia
* Nallur, Tirunelveli, població al districte de Tirunelveli de Tamil Nadu, Índia
* Nallur, Tirupur, municipalitat del districte de Tirupur a Tamil Nadu, Índia
* Nallur, Chennai, població del districte de Kanchipuram a Tamil Nadu, India
* South Nallur, població al districte de Coimbatore a Tamil Nadu, Índia
# Mykineshólmur

Mykineshólmur és un illot deshabitat situat enfront de la costa occidental de l'illa de Mykines, a les illes Fèroe. Ocupa una superfície aproximada de 45 ha, el que el converteix en el segon illot més gran de tot l'arxipèlag feroès, després del Tindhólmur. El seu punt més alt es troba a 133 metres sobre el nivell del mar. Mykineshólmur està acompanyat per una trentena de roques i illots, el més del quals és el Breiðafles.
A la part oriental hi ha un pont de 40 metres de llarg que travessa l'estret de Holmgjógv a una alçada de 35 metres sobre l'oceà. Aquest pont connecta Mykineshólmur amb l'illa de Mykines.
A la part occidental de l'illot hi ha un far de 14 metres d'altura anomenat Mykineshólmur fyr en feroès. Va ser construït el 1909 i automatitzat el 1970 quan els darrers residents de l'illot van marxar. En el passat vivien tres famílies a Mykineshólmur, la tasca de les quals era el manteniment del far. Durant la Segona Guerra Mundial la seva ocupació era perillosa, ja que el far era un objectiu dels avions alemanys. Al vessant de l'illot, a uns 200 metres del far, hi ha les restes encara dels antics refugis que les famílies van utilitzar durant els bombardejos.
La zona sempre ha estat un hàbitat important per a ocells marins com ara frarets o els mascarells atlàntics. Avui Mykineshólmur és en un lloc d'estudi per als ornitòlegs.

## Referències

* ↑ «Størstu hólmar - Tinhólmur» (en feroès). us.fo. Arxivat de l'original el 2016-03-05. [Consulta: 8 novembre 2019].
* 1 2 «Mapa de les Fèroe». Trap Danmark. [Consulta: 1r novembre 2019].
* ↑ «Mykineshólmur, the islet of Mykines» (en anglès). Visit Vágar. [Consulta: 12 novembre 2019].
* 1 2 «Mykineshólmur» (en anglès). Visit Faroe Islands. [Consulta: 12 novembre 2019].
# Moviment Socialista de Catalunya

* No s'ha de confondre amb Horitzó Socialista.
El Moviment Socialista de Catalunya (MSC) fou un partit polític socialista català, fundat simultàniament a Tolosa de Llenguadoc, Mèxic i, clandestinament, a Catalunya pel gener del 1945, considerada hereva del Front de la Llibertat. S'hi aplegaren membres del Partit Obrer d'Unificació Marxista (POUM) (Jordi Arquer i Saltor), de l'antiga Unió Socialista de Catalunya (Manuel Serra i Moret), que eren disconformes amb l'adopció del comunisme pel PSUC, alguns militants d'Esquerra Republicana de Catalunya i de la CNT i, a l'interior, un grup d'estudiants laboristes de la Universitat de Barcelona.
Els dirigents fundadors foren Josep Rovira i Canals, antic militant del POUM, Manuel Serra i Moret (USC), Enric Brufau i Joan Aleu. L'òrgan del partit fou Endavant (1945-1968), editat a França i dirigit per Josep Pallach i Carolà. Cap al 1947 començà a constituir-se a l'interior i participà en la vaga de tramvies del 1951. Fins al 1952 formà part del Consell Nacional de la Democràcia Catalana i, tot i que era minoritari a l'interior, va intentar mantenir la presència política a Catalunya del socialisme no comunista. El 13 de novembre de 1958 foren detinguts 16 militants quan intentaven mantenir contactes amb el PSOE i la UGT: Pere Ruiz i Borràs, Salvador Clop i Urpí, Francesc Casares i Potau, Joan Reventós i Carner, Joan Rion, Edmon Vallès i Perdrix, Antoni Ferrer, Marià Solanas, Francesc Sánchez, Sebastià Padrós, Miquel Casablancas, Lluís Torras, Joan Garcia, Francesc Massanès, Francisco Ureña i Carles Sampons.
El 1968 es va dividir en dos corrents diferenciats ideològicament. Un d'ells, dirigit per Joan Reventós i Carner, cap a l'interior i que havia ingressat al partit el 1949, va promoure el 1974 l'anomenada Convergència Socialista de Catalunya, la qual, juntament amb altres grups, desembocà en el Partit Socialista de Catalunya-Congrés, d'ideologia marxista no leninista; el corrent de Josep Pallach i Carolà, cap a l'exterior, de caràcter socialdemòcrata, es constituí en l'anomenat Reagrupament Socialista i Democràtic de Catalunya, que el 1976 adoptà el nom de Partit Socialista de Catalunya-Reagrupament.

## Enllaços externs

* Tret de Marxists.org (sota llicència GFDL).
# Moviment Social d'Emancipació Catalana

El Moviment Social d'Emancipació Catalana (MSEC) fou un grup polític creat el novembre de 1940 per un grup de catalans exiliats a Mèxic escindits del PSUC a causa de la seva subordinació a les directrius marcades pel PCE i com a reacció al Pacte Mólotov-Ribbentrop l'agost de 1939. Ben aviat se li uniren militants procedents d'altres organitzadors com Estat Català, USC o la UGT.
Entre els fundadors hi havia Miquel Serra Pàmies, Víctor Colomer i Jaume Camps i Illa (PSUC), Miquel Ferrer Sanxis, Joan Fronjosa i Salomó, Rossend Cabré i Joan Gilabert Romagosa (UGT), Felip Barjau, Àngel Estivill, Ramir Ortega, Josep Soler i Vidal, Abelard Tona i Nadalmai (EC) i Salvador Vidal Rosell (UGT), però el veritable motor era Manuel Serra i Moret. Tots ells havien signat un manifest dirigit "als militants del PSUC i als treballadors de Catalunya".
L'ideari del partit consistia a donar suport a la independència de Catalunya i, per primer cop en una organització política, la unitat nacional dels Països Catalans. També aplegava reivindicacions de l'ideari socialista com la nacionalització de la banca, dels serveis públics i de les mines, una distribució justa de la terra, la creació d'un gran sindicat català, la formació d'un exèrcit català, i signar acord amb grups que reivindiquessin el mateix que ells a la resta de l'Estat espanyol (cosa que es concretaria poc després en el pacte Galeusca). Totes aquestes reivindicacions pretenien aplegar militants catalanistes procedents del socialisme i del nacionalisme, de manera que signaren un manifest amb el Grop Nacionalista Radical el més bel·ligerant dels partits i grups dels catalans d'Amèrica, per tal d'atraure suport econòmic de les comunitats catalanes d'Amèrica.
D'antuvi el seu butlletí oficiós era Informacions de Catalunya, dirigit per Lluís Aymamí i Baudina, Tísner i Pere Matalonga. El gener de 1942 fundaria el seu propi Butlletí d'Informació del MSEC, del que en sortirien tres números.
El març del 1941 els dirigents del grup, encapçalats per Manuel Serra i Moret (aleshores exiliat a l'Argentina), Marià Martínez i Cuenca i l'escriptor Joan Sales i Vallès (exiliat a la República Dominicana) signaren el manifest "A tots els treballadors catalans dispersos pel món. A tots els obrers i camperols de Catalunya", que significarà la transformació del MSEC en un nou partit polític, el Partit Socialista Català, que comptava amb grups de suport i simpatitzants no sols a Amèrica (Argentina, Xile, Mèxic, Colòmbia) sinó també a França i la Gran Bretanya.
El 1953 participaren en la Primera Conferència Nacional Catalana, però amb els temps els militants més nacionalistes s'anaren diluint dins el Consell Nacional Català, mentre que els socialistes s'integraren en el Moviment Socialista de Catalunya.

## Referències

* ↑ Josep Pallach i el Reagrupament per Glòria Rubiol, p. 22
* ↑ Josep Soler Vidal Arxivat 2016-03-03 a Wayback Machine., p. 9
* ↑ Vicenç Riera i Llorca Els exiliats catalans a Mèxic Curial Edicions Catalanes (pàgina 76)

## Enllaços externs

* «Moviment Social d'Emancipació Catalana». Gran Enciclopèdia Catalana. Barcelona: Grup Enciclopèdia Catalana.
# Chachana

Chachana (apareix també com Chanchana i Cacana) fou un petit estat del Kathiawar al districte de Jhalawar, presidència de Bombai. Estava format per només un poble amb un únic tributari.
Els ingressos estimats (1881) eren de 229 lliures i el tribut de 31 lliures es pagava al govern britànic.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Hooksett

Hooksett és una població dels Estats Units a l'estat de Nou Hampshire. Segons el cens del 2000 tenia 11.721 habitants.

## Demografia

Segons el cens del 2000, Hooksett tenia 11.721 habitants, 4.147 habitatges, i 3.031 famílies. La densitat de població era de 124,9 habitants per km².
Dels 4.147 habitatges en un 36,2% hi vivien nens de menys de 18 anys, en un 60,6% hi vivien parelles casades, en un 0% dones solteres, i en un 26,9% no eren unitats familiars. En el 19,6% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,3% tenia menys de 18 anys, un 12,2% entre 18 i 24, un 32,1% entre 25 i 44, un 22,3% de 45 a 60 i un 9,1% 65 anys o més.
L'edat mediana era de 35 anys. Per cada 100 dones de 18 o més anys hi havia 97,7 homes.
La renda mediana per habitatge era de 61.491$ i la renda mediana per família de 68.673$. Els homes tenien una renda mediana de 43.524$ mentre que les dones 31.341$. La renda per capita de la població era de 24.629$. Entorn del 3,2% de les famílies i el 4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hooksett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hooksett». American Fact Finder. Oficina del Cens dels Estats Units, 12-01-2010.
# Escatawpa

Escatawpa és una concentració de població designada pel cens dels Estats Units a l'estat de Mississipi. Segons el cens del 2000 tenia 3.566 habitants.

## Demografia

Segons el cens del 2000, Escatawpa tenia 3.566 habitants, 1.310 habitatges, i 1.002 famílies. La densitat de població era de 213,5 habitants per km².
Dels 1.310 habitatges en un 35% hi vivien nens de menys de 18 anys, en un 57,2% hi vivien parelles casades, en un 14,1% dones solteres, i en un 23,5% no eren unitats familiars. En el 20,3% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,5% tenia menys de 18 anys, un 9,1% entre 18 i 24, un 29,5% entre 25 i 44, un 26,8% de 45 a 60 i un 9% 65 anys o més.
L'edat mediana era de 36 anys. Per cada 100 dones de 18 o més anys hi havia 97,8 homes.
La renda mediana per habitatge era de 41.101 $ i la renda mediana per família de 48.942 $. Els homes tenien una renda mediana de 35.050 $ mentre que les dones 20.762 $. La renda per capita de la població era de 16.850 $. Entorn del 5,5% de les famílies i el 8,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Escatawpa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Escatawpa». American Fact Finder. Oficina del Cens dels Estats Units, 12-01-2010.
# José Antonio Rodríguez Saavedra

José Antonio Rodríguez Saavedra, més conegut com a Toni (O Porriño, 4 de maig de 1968), és un exfutbolista gallec, que jugava com a migcampista.

## Trajectòria esportiva

Va debutar a la primera divisió amb el Celta de Vigo, la temporada 88/89. A Balaídos no va tenir massa oportunitats: eixa campanya jugà un partit, a la següent, tres, i la 90/91, amb el Celta a Segona Divisió, uns altres 8 partits.
Posteriorment, va militar a la SD Compostela, on va tenir cert protagonisme a la temporada de l'ascens a la màxima categoria: eixa 93/94 va aparèixer en 25 ocasions i va marcar dos gols. Però, amb prou feines jugaria a Primera amb els compostel·lans; tan sols 4 partits entre 1994 i 1997.

## Enllaços externs

* Fitxa de Toni
# Eberhard van der Laan

Eberhard Edzard van der Laan (Leiden, 28 de juny del 1955 – Amsterdam, 5 d'octubre del 2017) fou un advocat i polític neerlandès pel partit PvdA. Des del 7 de juliol del 2010 fins a la seva mort fou alcalde d'Amsterdam. Des del 14 de novembre del 2008 fins al 23 de febrer del 2010 fou Ministre d'Habitatge, Barris i Integració.
El 5 d'octubre del 2017 va morir com a resultat d'un càncer de pulmó.

## Referències

* ↑ «Eberhard van der Laan (62) overleden» (en neerlandès). Het Parool, 06-10-2017.